S ลุยตั้งบริษัทย่อยใหม่ ทุนจดทะเบียน 2.08 พันลบ. เพื่อขยายธุรกิจอสังหาฯ
S ตั้งบริษัทย่อยใหม่ “บ.เอส เอสเตท คอมเมอร์เชียล” ทุนจดทะเบียน 2.08 พันลบ. เพื่อขยายการลงทุนธุรกิจอสังหาฯ 
31 ก.ค. 2558

บริษัท สิงห์ เอสเตท จำกัด (มหาชน) หรือ S ระบุว่า บริษัทได้จดทะเบียนจัดตั้งบริษัทย่อยแห่งใหม่เพิ่มเติมเพื่อขยายการลงทุนในธุรกิจอสังหาริมทรัพย์ของบริษัท ชื่อบริษัท บริษัท เอส เอสเตท คอมเมอร์เชียล จำกัด ประเภทกิจการ ประกอบกิจการซื้อ ขาย แลกเปลี่ยน เช่า ให้เช่าที่ดิน อาคาร โรงเรือนและสิ่งปลูกสร้างทุกชนิด รวมถึงเข้าถือหุ้นในบริษัทอื่น วันที่จดทะเบียน29 กรกฎาคม 2558
โดยมีทุนจดทะเบียน: 2,080,000,000 บาท ประกอบด้วยหุ้นสามัญจำนวน 20,800,000 หุ้น มูลค่าหุ้นละ 100 บาท ทุนชำระแล้ว 1) หุ้นจำนวน 3 หุ้น ชำระด้วยเงินสด รวมเป็นเงิน 300 บาท 2) หุ้นจำนวน 20,799,997 หุ้น ชำระด้วยทรัพย์สินโดยการออกหุ้นให้แก่ บริษัท เอส เอสเตท คอมเมอร์เชียล อินเตอร์ จำกัด (S Estate Inter) เพื่อตอบแทนการที่ S Estate Inter ได้นำหุ้นที่ตนถือในบริษัท สิงห์ พร็อพเพอร์ตี้ ดีเวลลอปเม้นท์ จำกัด จำนวน 13,099,998 หุ้น (หุ้นละ 100 บาท) และบริษัท แม็กซ์ ฟิวเจอร์ จำกัด จำนวน 7,699,999 หุ้น (หุ้นละ 100 บาท) คิดเป็นมูลค่ารวมทั้งสิ้น 2,079,999,700 บาท มาลงทุนในบริษัท เอส เอสเตท คอมเมอร์เชียล จำกัด
สัดส่วนการถือหุ้น บริษัท เอส เอสเตท คอมเมอร์เชียล อินเตอร์ จำกัด (ซึ่งบริษัทถือหุ้นร้อยละ 99.99) ถือหุ้นจำนวน 20,799,997 หุ้น (ยี่สิบล้านเจ็ดแสนเก้าหมื่นเก้าพันเก้าร้อยเก้าสิบเจ็ดหุ้น) หรือคิดเป็นร้อยละ 99.99 ของทุนจดทะเบียน